jkorsvik/nowiki_second_scrape_merged huggingface dataset:
Valevåg

Valevåg er et tettsted nord i Sveio kommune i Vestland fylke.
I Valevåg er det en ferjekai for sambandene Skjersholmane-Valevåg og Mosterhamn-Valevåg. Ferjesambanda ble nedlagt etter at Trekantsambandet åpnet, og kaien blir i dag bare brukt som beredskapskai sammen med Skjersholmane i tilfelle Trekantsambandet må stenges. Sentrum i Valevåg er en dagligvarebutikk som ligger like ved ferjekaien. Rett over sentrum ligger Nappen.
Bømlafjordtunnelen ender et lite stykke sør for Valevåg, på Ulvaråker.
Navnet Valevåg kommer fra en våg med samme navn, vest for tettstedet. Lenger sør ligger bygden Valestrand, og nord for Valevåg ligger Tittelsnes.


== Kjente personer fra Valevåg ==
Einar Økland – forfatter
Fartein Valen – komponist
Ruth Grethe Eriksen – ordfører
Konfliktåret 1707

Konfliktåret 1707 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1707.


== Aktive kriger ==
Den store nordiske krig (1700-1721)
Russland, Danmark, Polsk-litauiske samveldet og Sachsen på den ene siden
Sverige og Holstein-Gottorp på den andre siden.
Den spanske arvefølgekrigen (1701-1714)
Frankrike, Bayern, Köln og Mantova på den ene siden
Østerrike, England, Hannover, Nederland, Preussen, Tysk-romerske riket og Savoie på den andre siden.
Dronning Annes krig (1702-1713), del av den spanske arvefølgekrigen
Frankrike på den ene siden
Storbritannia på den andre siden.


== Aktive konflikter ==
Emboabaskrigen (1707-1709)


== Hendelser ==

1. september – Josef I gir protestanter i Schlesien religionsfrihet ved freden i Altranstädt
Kamille (andre betydninger)

Kamille kan sikte til:

Kamilleblom, en plante i kurvplantefamilien.
Kamille, et norsk ukeblad.
Kamille Puls, et norsk helse- og livsstilsukeblad.


== Se også ==
Camilla, et kvinnenavn dannet av det romerske familienavnet Camillus.
Green River (Kentucky)

For elva av samme navn i Rocky Mountains, se: Green River (Colorado River).

Green River (Kentucky) er en bielv til elven Ohio og ligger i Kentucky i USA. Den strekker seg totalt over 595 km og drenerer omtrent 24 000 km² i det vestlige Kentucky sammen med sine bielver. Elven starter midt i delstaten og renner vestover gjennom bl.a Mammoth Cave nasjonalpark (midtveis). Ved ei sideelv til Green nord for nasjonalparken ligger også Abraham Lincoln National Historic Park. Elva munner ut i Ohio River like ovenfor Evansville i Indiana. Elva er regulert, og seilbar kun opp til nasjonalparken. Store, regulerte sideelver er Rough River (219 km), Nolin River (169 km) og Barren River (350 km, 4 450 km²).


== Eksterne lenker ==
Tennessee delstat – «Barren River Watershed»
Neosho (elv)

Neosho River er en bielv til elven Arkansas og ligger i Kansas i USA, hvorfra den renner ned i nordøstre Oklahoma før den munner i Arkanas River lengre nede ved byen Muskogee. Den strekker seg totalt over 740 km og drenerer i alt 31 000 km², hvorav  16 300 km² i det sørøstlige Kansas, inklusive dens bielver. Pensacola-demningen demmer opp den meget store Lake of the Cherokees nederst i elva, i Oklahoma. Fort Gibson-demningen demmer opp den store Fort Gibson Lake like nedenfor denne, nær utløpet i Arkansas River.


== Eksterne lenker ==
USGN-GNIS - «Neosho River»
Osage (elv)

Osage River er ei elv som renner midt i delstatene Kansas og  Missouri i USA, og munner ut i elva Missouri ved Jefferson City, like før Missouri-elvas utløp i Mississippi River. Osage River er 580 km lang, hvorav en del av elveløpet utgjøres av den kunstige, oppdemmede Lake of the Ozarks som skapes av Bagnell-demningen. Osage renner fra østre Kansas og rett østover  inn i Missouri. Elvas nedslagsfelt er 39 627 km². Øverst kalles elva Marais des Cygnes, og det er en rekke sideelver som delvis er regulerte.
Pend Oreille River

Pend Oreille er ei elv som renner gjennom delstatene Montana, Idaho og  Washington i USA og så vidt det er i Canada, og munner ut i elva Columbia i en stor bue nord for Spokane. Hele vassdraget er 855 km langt, og er oppdemmet ikke så langt ovenfor munningen gjennom Albert Falls-demningen som skaper Pend Oreille Lake på 383 km². Ovenfor denne, dvs i delstatene Idaho og Montana, heter den dominerende strekningen av vassdraget Clark Fork. Utspringet er øverst ikke langt fra delstatshovedstaden Butte i Montana, nord for Pioneer Mountains. Elvas nedslagsfelt er 64 750 km². 


== Eksterne lenker ==
(en) Pend Oreille River – kategori av bilder, video eller lyd på Commons 
Delstaten Idaho – oversiktsartikkel.
St. Francis (elv)

St. Francis River er ei elv som renner parallelt med, og ut i elva Mississippi gjennom delstatene Missouri og  Mississippi i USA, og munner ut sørvest for storbyen Memphis, Tennessee. Hele vassdraget er ca. 700 km langt, og starter i et granittsteinsområde oppe i Ozark-platået i sørøstre Missouri. Elva renner friskt øverst men blir sakte og grunn i Mississippi, hvor den bygger oppsedimenter og løsmasser. 
Et støre område i vassdraget, rundt sideelvene Castor og Whitewater, har i moderne tid blitt ledet bort og gitt eget utløp i Mississippielva. Elvas totale nedslagsfelt er 19 554 km². 


== Eksterne lenker ==
USGS GNIS - St. Francis River.
The A.V. Club

The A.V. Club er en kulturavis og et nettsted eid av The Onion. Magasinet inneholder ameldelser av filmer, TV-serier, bøker, spill og DVD-utgivelser, samt intervjuer og nyheter fra populærkulturen. I motsetning til The Onion er ikke The A.V. Club en satirisk avis.


== Historia ==
The A.V. Club ble grunnlagt i 1993, fem år etter The Onion (A.V. var en forkortelse for «audiovisuell»). I 1996 ble både The Onion og The A.V. Club lansert på internett. I 2005 ble nettsiden til The A.V. Club renovert, og den fikk blant annet blogger som brukere kunne skrive på, i likhet med slik det er i dag.


== Referanser ==


== Eksterne lenker ==
Offisielt nettsted
Mate-URL 
(en) The A.V. Club – kategori av bilder, video eller lyd på Commons
Washita (elv)

Washita River er ei elv som renner parallelt med og munner ut i Red River, gjennom delstatene Texas og  Oklahoma i USA, og munner ut i Lake Texoma, et kunstig reservoar bak Denison-demningen 100 km nord for Dallas. Hele vassdraget er ca. 720 km langt, og starter i Roberts County i det såkalte «Texas Panhandle» nord i Texas.  Elvas totale nedslagsfelt er 23 585 km². Elva er regulert.
Navnet er på språket cheyenne og homonymt med navnet på elva Ouashita, som den ikke må forveksles med. Ofte kalles elva False Washita for å hindre forveksling med Ouashita. Stedet Washita Battlefield National Historic Site ved elva er et slagsted hvor general Custer overvant cheyenne-folket i slaget ved Washita i 1868.


== Eksterne lenker ==
«Washita River» fra Handbook of Texas Online
Washita River Paddling Information
Ragnarok

Ragnarok (norrønt Ragnarǫkr, «gudenes ende») er i norrøn mytologi, endetiden som består av en rekke betydelige hendelser. Blant annet et stort slag som er forutbestemt, og som til sist fører til at en rekke av de største og viktigste æsene (de norrøne gudene) dør og går under, blant andre Odin, Tor, Frøy, Heimdall og Loke. Sistnevnte Loke står på motsatt side som hærfører av jotnene mot æsene. Det skjer også ulike fryktelige naturkatastrofer, og til sist går verden under ved å synke i havet. Den norrøne mytologien beskrev tre tidsaldrer, først urtiden (tiden før verden ble skapt), deretter tiden hvor æsene og jotnene holdt verden i balanse, og til sist, etter Ragnarok, den nye tiden hvor verden kommer til overflaten på nytt og blir grønn og fruktbar, de overlevende gudene møtes, og verden blir befolket på nytt av to mennesker som har overlevd.
Ragnarok er en viktig hendelse i den norrøne litteraturen i middelalderen, og er et omfattende emne innenfor forskning og teori. Ragnarok er hovedsakelig dokumentert i Den eldre Edda, satt sammen av eldre, tradisjonelle tekster en gang på 1200-tallet, og Den yngre Edda, skrevet i samme tidsrom av islendingen Snorre Sturlason. Et av de viktigste kildene er Voluspå, «Volvens spådom», det mest storslåtte diktet i den norrøne litteraturen, som er en kosmisk visjon av verdensforløpet. I Den eldre Edda og i enkelt dikt i Den yngre Edda er endetiden referert til som «Ragnarok». Begrepet ble popularisert på 1800-tallet av den tyske komponisten Richard Wagner med tittelen av den siste av hans operaer Der Ring des Nibelungen, Götterdämmerung (Ragnarok).


== Mytologi ==
Den gamle Edda forklarer ragnarok gjennom en lang rekke av hendelser. Det første elementet, ragna, er uproblematisk. Ordet betyr "de øverste kreftene, guder". Det andre elementet er litt mer problematisk, ettersom det finnes i to varianter, -rok og rokkr. Geir Zoëga beskrev det som to ulike former tidlig på 1920-tallet, og forklarer ragnarok som "ødeleggelsen av gudene" og ragnarokkr som "demringen av gudene."
Først kommer tre år med krig, så kommer Fimbulvinteren. Tre haner skal gale; en hos æsene, en hos jotnene og en hos Hel. Det blir oversvømmelse og skipet Naglfar sliter seg løs fra fortøyningen. Heimdall blåser i Gjallarhornet. Fenrisulven kommer med ene kjeften nede ved jorden og med den andre ved himmelen, og sluker Odin hel. Vidar (Odins sønn) hevner seg senere på Fenrisulven. Midgardsormen kjemper med Tor. Tor seirer, men orker bare å ta ni skritt før han segner om. Jotnene og Loke samles for å slåss mot æsene. Bare noen få overlever Ragnarok. Yggdrasil og alt annet levende faller, men det skal være starten på en ny jord. Menneskene Liv og Livtrase overlever, og de starter en ny og bedre verden.
Som det heter i Vǫluspá:


== Se også ==
Apokalypse
Harmageddon


== Referanser ==


== Litteratur ==
Gro Steinsland Norrøn religion - Myter, riter, samfunn Pax 2005 ISBN 978-82-530-2607-7


== Eksterne lenker ==
(en) Ragnarök – kategori av bilder, video eller lyd på Commons
Paula Winslowe

Paula Winslowe (født 23. mars 1910 i Grafton i Nord-Dakota, død 7. mars 1996 i Los Angeles i California) var en amerikansk skuespillerinne som var aktiv både på radio, film og fjernsyn. Hun spilte rollen som Peg Riley i radioserien The Life of Riley og rollen som fru Martha Conklin i Our Miss Brooks både på radio og fjernsyn. Winslowe var også med i radioseriene Silver Theater, Big Town og Broadway Is My Beat.
Da skuespillerinnen Jean Harlow døde før hun hadde fullført innspillingen av Saratoga i 1937, ble det bestemt at filmen skulle fullføres ved hjelp av Mary Dees, som bare ble filmet bakfra eller med ansiktet delvis skjult, mens Winslowe bidro med stemmen. Winslowe hadde også stemmen til Bambis mor i animasjonsfilmen Bambi (1942). I tillegg spilte hun gjesteroller i TV-serier som I Love Lucy, Perry Mason og Familien Flintstone. 


== Referanser ==


== Eksterne lenker ==
(en) Paula Winslowe på Internet Movie Database 
(en) Paula Winslowe hos The Movie Database 
(en) Paula Winslowe hos Behind The Voice Actors 
(en) Paula Winslowe hos Rotten Tomatoes
Pascagoula (elv)

Sideelva Leaf må ikke forveksles med den nordøst-canadiske elva Leaf RiverPascagoula River er ei elv i delstaten Mississippi, som munner ut i Mexicogulfen mellom new Orleans og Mobile, i USA. Elva er 130 km lang, en inklusive lengste tilførselselver er den 470 km lang. Pascagoula er unik økologisk i den forstand at den har fuktig subtropisk klima, og derfor et viktig objekt for vern. Landskapet er i stor grad sumpmark. Nederst former den et bayou-miljø, og deler seg i et forgrenet delta. Elva har ikke regulering, og har et nedbørsområde på 23 000 km² i det sørøstre hjørnet av Mississippi-delstaten. 
Chickasawhay River er den største og østlige sideelva, og hele 340 km lang. Denne sideelva har en sekundær bielv, Okatibbee, som i sin tur er oppdemmet. Elva oppstår oppe ved byen Meridian øst i delstaten, og renner derfra rett sørover.
Leaf River er den vestlige og nest største av de to tilførselselvene. Den er 290 km lang, og er en gammel ferdselsåre i området. Nedre del av elva har vært gjenstand for kritikk mot forurensing fra en papirfabrikk langs vassdraget.


== Eksterne lenker ==
(en) Pascagoula River – kategori av bilder, video eller lyd på Commons
Good Samaritan Hospital (Los Angeles)

Good Samaritan Hospital er et sykehus i Los Angeles i California i USA.  


== Historie ==
Good Samaritan Hospital ble åpnet i 1885, men det nåværende sykehuset ble bygget i 1976. Sykehuset har 408 senger.Presidentkandidat Robert Kennedy døde på dette sykehuset tidlig om morgenen 6. juni 1968.


== Referanser ==


== Eksterne lenker ==
(en) Offisielt nettsted
The Hollywood Reporter

The Hollywood Reporter, også kalt THR, er en multimedialt amerikansk selskap som ble lansert i 1930. I begynnelsen var det fokus på film, fjernsyn og underholdning i Hollywood, samt mote, finans, jus, teknologi, livsstil og politikk. THR har hovedkontoret sitt i Los Angeles og er nå en del av Guggenheim Digital Media, et selskap som også eier Billboard, Adweek, Back Stage, Sonicbids, Clio Awards og Film Expo Group. Under ledelse av Janice Min ble THR relansert som et ukentlig storformatmagasin, med en fornyet og kontinuerlig oppdatert nettside, samt som mobil- og nettbrettutgaver.
The Hollywood Reporter er en av de to største publikasjonene (basert på markedsstørrelse) fokusert på Hollywood, hvorav den andre er Variety. Begge publikasjonene har utvidet til å dekke det som i videre forstand kalles underholdningsindustrien.


== Eksterne lenker ==
(en) Offisielt nettsted 
(en) The Hollywood Reporter – kategori av bilder, video eller lyd på Commons
New York Daily News

New York Daily News er en amerikansk avis med hovedkvarter i New York. Avisen er den femte største dagsavisen i USA og har et daglig opplag på 516 165 per 31. mars 2013. Da New York Daily News ble lansert i 1919 var det den første tabloidavisen. Den har vunnet ti Pulitzerpriser.


== Referanser ==


== Eksterne lenker ==
(en) Offisielt nettsted 
(en) New York Daily News – kategori av bilder, video eller lyd på Commons
Big Sioux (elv)

Big Sioux er ei elv i delstaten Sør-Dakota, og ei 470 km lang sideelv til elva Missouri som renner sørover fra et område nord for  Watertosn og langs østenden av delstaten. Midtveis renner den gjennom Sioux Falls, hvor den utgjør et stryk som har gitt byen navn. Den renner nederst som grenseelv mot Iowa, og munner ut i Missouri River i byen Sioux City. Sideelva Rock River kommer langt nede inn fra øst hvor den renner 160 km gjennom Minnesota og Iowa, med start i Heron Lake.
Cedar River

Cedar River kan vise til følgende elver i USA:

Cedar River (Florida)
Cedar River (Iowa River), går igjennom Minnesota og Iowa, en sideelv til Iowa River
Cedar River (Michigan), en av tre elver
Cedar River (Minnesota)
Cedar River (Nebraska)
Cedar River (New York), en sideelv til Hudson River
Cedar River (Washington), renner ut i Lake Washington
Cedar Creek (Nord-Dakota), også kjent som Cedar River


== Se også ==
Alle artikler som starter med «Cedar River»
Cedar Creek
Red Cedar River
Cosmopolitan (magasin)

Cosmopolitan var et litteraturmagasin før det til slutt endte opp som et kvinnemagasin på slutten av 1960-tallet. Magasinet publiseres av Hearst Magazines og har 58 internasjonale utgaver. I tillegg trykkes det i 34 forskjellige språk og distribueres til mer enn 100 forskjellige land.
I Norge ble magasinet utgitt av Allergruppen fram til 2013.


== Opplag ==
Bekreftede netto opplagstall for den norske utgaven, fra Mediebedriftenes Landsforening:
2010: 28 550
2011: 19 816
2012: 17 872


== Referanser ==


== Eksterne lenker ==
(en) Offisielt nettsted 
(en) Cosmopolitan (magazine) – kategori av bilder, video eller lyd på Commons 
(en) Cosmopolitan Magazine – galleri av bilder, video eller lyd på Commons
Solomon (elv)

Solomon River, på lokalt indianerspråk også kalt Nepaholla, er ei 448 km lang elv i delstaten Kansas, og ei sideelv til Smoky Hill River som igjen renner ut i Kansas River, før denne munner ut i elva Missouri. Solomon River har to tilførselselver – North Fork og South Fork (334 km), og etter at disse møtes renner den 130 km videre østover til den munner i Smoky Hill River like ved byen Salina. Totalt nedslagsfelt er 17 703 km².
Dangerous Years

Dangerous Years er en amerikansk dramafilm fra 1947, regissert av Arthur Pierson og produsert av 20th Century Fox. I hovedrollene spiller Billy Halop, Scotty Beckett, Richard Gaines og Ann E. Todd. Filmen handler om en opprørsk ungdom som dreper en mann under et innbrudd og risikerer dødsstraff. Manus er skrevet av Arnold Belgard.


== Handling ==
Den opprørske ungdommen Danny Jones (Billy Halop) lokker med seg yngre tenåringsgutter til å begå ran og innbrudd for å tjene penger. En kveld går alt galt da de blir oppdaget av den respekterte ungdomsarbeideren Jeff Carter (Donald Curtis). Danny skyter og dreper Jeff og guttene flykter fra stedet. Det går imidlertid ikke lang tid før en av guttene innrømmer hva som skjedde til politiet. Danny blir arrestert og risikerer dødsstraff. 
Under rettssaken dukker en ung kvinne ved navn Connie Burns (Anabel Shaw) opp og forteller Danny at hun var den lille jenten han alltid var sammen med på barnehjemmet. Faren hennes, Edgar Burns (Richard Gaines), er tilfeldigvis aktor i saken mot Danny. Pressen blir svært interessert i historien hennes, og Edgar kan fortelle dem at den avdøde moren til Connie ikke hadde fortalt han at hun var gravid. Han hadde ikke fått vite at han hadde en datter før flere år senere, da han ble kontaktet av barnehjemmet på grunn av at datteren var svært syk. 
Danny blir kort tid senere oppsøkt av frøken Templetonen (Nana Bryant), en ansatt ved barnehjemmet, som kan fortelle at hun hadde løyet til Edgar da hun sa at Connie var datteren han. Det hadde blitt gjort i håp om at Connie endelig kunne få skikkelig medisinsk behandling. I virkeligheten var Danny sønnen til Edgar, mens Connie ikke var i slekt med dem. Danny ønsker ikke å ødelegge livet til Connie og velger derfor å ikke avsløre det han har blitt fortalt. Danny blir kjent skyldig i mord og dømmes til livstid i fengsel. 


== Medvirkende ==


== Produksjon ==
Teensploitationfilmen er et tidlig eksempel på filmer om ungdomskriminalitet, som ble et populært tema i filmer i 1950-årene. Den var også den første filmen med Marilyn Monroe som ble utgitt, selv om det ikke er den første hun spilte inn.


== Mottakelse ==
The Hollywood Reporter roste både manuset og Piersons regi. Anmelderen mente at filmen holdt på seerens interesse og unngikk å bli altfor sentimental. Motion Picture Herald roste også Piersons regi, og mente at filmen utforsket årsakene til ungdomskriminalitet på en interessant måte.


== Referanser ==


== Eksterne lenker ==
(en) Dangerous Years på Internet Movie Database 
(sv) Dangerous Years i Svensk Filmdatabas 
(da) Dangerous Years i Danmark Nationale Filminstitut 
(fr) Dangerous Years på Allociné 
(nl) Dangerous Years på MovieMeter 
(en) Dangerous Years på AllMovie 
(en) Dangerous Years på Turner Classic Movies
John Day (elv)

John Day River er ei 452 km lang elv nord og nordøst i delstaten Oregon, og ei sideelv til elva Columbia, på grensa til Washington. John Day River har to sideelver – North Fork og South Fork, og der vassdraget munner ut i Columbia River ligger John Day-demningen. Totalt nedslagsfelt er 20 720 km². Langs elva er det gjort svært rike fossilfunn.


== Eksterne lenker ==
(en) John Day River – kategori av bilder, video eller lyd på Commons
Deschutes (elv)

Deschutes River (fransk: Riviere des Chutes ) er ei 406 km lang elv nord og nordvest i delstaten Oregon, og ei sideelv til elva Columbia, på grensa til Washington. Deschutes River har mange sideelver – North Fork og South Fork, og vassdraget munner ut i Columbia River nedenfor John Day-demningen og ovenfor Dalles-demningen, ikke lagt øst for byen The Dalles. Totalt nedslagsfelt er 27 200 km². 
Langs elva er det mye aktivitet med rafting, fjellvandring, sportfiske etter laks, og annet friluftsliv. Midtveis, nord for byen Bend, mister den mye av vannføringen på grunn av irrigasjon, og renner nordover inn i Oregons ørkenområde.


== Eksterne lenker ==
(en) Deschutes River – kategori av bilder, video eller lyd på Commons
Brad Holland

Brad Holland (født 1943) er en amerikansk illustratør, maler og tegner. Han er kjent for en mengde malerier og tegninger til populære magasiner som Time, Vanity Fair, The New Yorker, Playboy, Penthouse og The New York Times. Brad Holland er den mest prisbelønnede illustratøren i USA og hans slående og formsikre stil og lett surrealistiske, drømmeaktie motiver har påvirket illustratører over hele verden i flere tiår.


== Referanser ==


== Eksterne lenker ==
Hjemmesider
Bildeeksempler
Svøo

Svøo er et tettsted i Hemsedal kommune i Buskerud. Tettstedet har 606 innbyggere per 1. januar 2022, og ligger ved elven Hemsil omtrent fem kilometer fra Hemsedal sentrum.


== Referanser ==
Konfliktåret 1702

Konfliktåret 1702 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1702.


== Aktive kriger ==
Den store nordiske krig (1700-1721)
Russland, Danmark, Polsk-litauiske samveldet og Sachsen på den ene siden
Sverige og Holstein-Gottorp på den andre siden.


=== Den spanske arvefølgekrigen ===
Den spanske arvefølgekrigen (1701-1714)
Frankrike, Bayern, Köln og Mantova på den ene siden
Østerrike, England, Hannover, Nederland, Preussen, Tysk-romerske riket og Savoie på den andre siden.
Dronning Annes krig (1702-1713), del av den spanske arvefølgekrigen
Frankrike på den ene siden
Storbritannia på den andre siden.


== Hendelser ==
9. januar – Russisk seier over Sverige i slaget ved Errastfer.
1. august – Russisk seier over Sverige i slaget ved Hummelshof.
September-oktober – Russisk seier over Sverige i slaget om Nöteborg.
14. august - Slaget ved Friedlingen


== Dødsfall ==
15. august – Karl av Lothringen-Commercy, fransk feltmarskalk (født 1661)
Konfliktåret 1703

Konfliktåret 1703 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1703.


== Aktive kriger ==
Den store nordiske krig (1700-1721)
Russland, Danmark, Polsk-litauiske samveldet og Sachsen på den ene siden
Sverige og Holstein-Gottorp på den andre siden.


=== Den spanske arvefølgekrigen ===
Den spanske arvefølgekrigen (1701-1714)
Frankrike, Bayern, Köln og Mantova på den ene siden
Østerrike, England, Hannover, Nederland, Preussen, Tysk-romerske riket og Savoie på den andre siden.
Dronning Annes krig (1702-1713), del av den spanske arvefølgekrigen
Frankrike på den ene siden
Storbritannia på den andre siden.


== Hendelser ==
20. februar – 10. mars: Beleiringen av Kehl under den spanske arvefølgekrigen der franske styrker kommandert av Duc de Villars erobret festningen til Det tysk-romerske riket i Kehl, ovenfor Strasbourg ved Rhinen.
1. mai – Svensk seier, saksisk tilbaketrekking ved slaget ved Pułtusk.
30. juni – Slaget ved Ekeren var et slag i den spanske arvefølgekrigen. Franskmennene omringet en nederlandsk styrke, som bare så vidt unngikk å bli helt utslettet.
20. september – Slaget ved Höchstädt ble utkjempet nær Höchstädt i Bayern  under Den spanske arvefølgekrigen, og resulterte i en seier til Frankrike og Bayern under marskalk Villars mot den østerrikske general Limburg Styrum.
15. november – Slaget ved Speyerbach fant sted den under den spanske arvefølgekrigen. En fransk arme beleiret Landau og overrasket og slo en tysk støttearme nær Speyer.


== Dødsfall ==
27. juli – Roemer Vlacq I, nederlandsk marinekaptein (født 1637)
25. september – Charles de Saint-Évremond, fransk soldat (født 1610)
28. desember – Mustafa II, osmansk sultan (født 1664)
Phetracha, konge av Ayutthaya (født 1632)